Nuwun, nalika parêpatan pangrèh Narpawandawa tanggal kaping 20 Januari kapêngkêr punika, angrêmbag bab dhawuh nagari katitimangsan kaping 17 Januari 1938 ôngka 40 A/1/I kanthi turunan nawala dalêm, amarêngi ing dintên Sênèn tanggal kaping 9 Dulkangidah Ehe 1868. Prakawis sowanipun ngabêkti para abdi panèwu mantri wayah buyut canggah dalêm, kala ing dintên Kêmis tanggal kaping 6 ugi wulan Dulkangidah wau, andadosakên dêduka dalêm, jalaran salênggah dalêm ing sasana parasêdya, manawi miturut ungêling nawala dalêm wau, ingkang sami badhe sowan ngabêkti dèrèng sowan pêpak, ingkang makatên punika panggalih dalêm,